Berlingske Tidende, 1795-03-06
Nederelben, den 26de Februarii. Med en Expresser fra Holland have vi faaet trykte Nyehedsblade, som gaae til den 14de Februar, og alle føre den Opskrift: "Frihed, Lighed og Broderskab. De indeholde følgende Omstændigheder: Da den franske General Pichegru har gjort Præsidenten i Haag, Peter Paulus, det Forslag, at forsyne vor Republiks Armee med en Kokarde; saa er den bleven besluttet, at bringe det derhen hos Generalstaterne, at vort sædvanlige trefarvede Flag, de Geus kaldet, hvilket vi have faaet af den franske Konge, Henrich den 3die, skal blive erklæret for det bataviske Nationalflag, og at ogsaa de Militaires Kokarder og Skerffer skulle bestaae af 3 Farver, saaledes, at Striberne skulle ligesom i Flagget gaae lodret under hinanden. - De Deputerte fra Provindsen Grønningen have erklæret Generalstaterne i Haag: at deres Provinds var ikke i Stand til at opfylde den af de Franske gjorte Reqvisition, saasom de engelske Tropper vare der indqvare terte paa det stade Land. - Generalqvarteermester Bentindhar givet de provisoriske Folkerepræsentanteres Præsident tilkiende, at hans Brøder var reist med Wilhelm den Femtes Søn til Engeland, og nu ønskede at komme tilbage. Præsidenten er bleven bemyndiget til at svare, at der ved var udstædt en Placat mod Udvandring, men ingen mod Tilbagekommen. Fire Personer, som kom med en Pinke fra Engeland, ere af en fransk Officeer blevne arresterte. En, som foregav, at være kommen fra Amsterdam, og intet Pas havde, er ogsaa bleven arresteret i Scheveningen. Der er bleven befalet, at forhøre de Arresterte paa det strengeste. - Der er bleven besluttet, at holde Garde du Corps for aftakket; men at lade deres Solds Udbetaling, Wilhelm den Femtes Gage undtagen, vedvare indtil den 25de Februar, og anholde Corpsets Heste og Eqvipage. - Statsbudet. Reder, der var sendt som Coureer til Paris, for at give Brantsen og Repelaer tilkiende, at de intet videre havde at underhandle ihenseende til Provindsen Holland, ere komne tilbage. Begge have svaret paa dette Budskab: at det var langt fra dem, at ville stifte Forvirrelse; men da de havde faaet deres Commission af Generalstaterne, maatte de og give disse Underretning derom, samt at de i øvrigt ikke skulde lade den Agrelse fare, som de skyldte Holland, den fornemste af Provindserne. - Endskiønt de engelske Poster ere udeblevne, saa har man dog i Rotterdam faaet en Proclamation, som er udstædt den 21de Januar fra Hoffet i St. James, og befaler: At alle Eiendomme, Vare og Effecter, som umiddelbar komme fra en Havn i de 7 forenede Provindser til en engelsk, med hvilke Skibe det end maatte skee, skulle indtil nærmere Ordre bringes i Land, og under Opsigt af kongelige Betiente og for Eiernes Regning og Risico, forvares i Magasiner, indtil man ved en behørig og lovlig Foranstaltning kunde sætte saadanne Eiere i Stand til at udføre igien disse Eiendomme, eller disponere, over dem paa andre Maader. Ligeledes skulle og alt Gods, Varer og Effecter, som tilhøre Undersaatterne eller Jndvaanerne i de forenede Provindser, eller engelske Undersaatter, eller de Landes Undersaatter, som staae i Venskab med Kongen af Storbrittanien, og komme fra nogen Verdens Deel, som er i Venskab med Hs. kongel. Majestæt, det være sig paa hollandske eller engelske, eller andre venskabelige Skibe, og ere bestemte til en hollandsk Havn, indtil videre Ordre have Lov til, at bringes i Land i enhver engelsk Havn, og blive forvarede i Oplagshusene for Eiernes Regning og Disposition. - Greffier Fagels tvende Brødre, som havde geleidet Arvestatholderen til London, ere ved deres Tilbagekomst til Scheveningen blevne arresterte. - Frihedstræets Plantelse i Haag, stede i Pichegrus Nærværelse med stor Høitidelighed. De, som bare Træet, havde Palmegrene i Haanden, og en ung hvidklædt Skiønhed ved Siden; 42 Sangere vare i Toget, som blev aabnet af franske Husarer. Siden de Franske bleve satte i Besiddelse af Bergen op Zoom, canionerer den hidtil derværende hollandske Garnison i de omliggende Landsbyer, og den engelske Besætning er bleven afvæbnet og bragt til Frankrig. - Fra Zeeland meldes, at der til Viissingen i ankommen en Barte med et fransk National- og trefarvet holkandske eller Geyeslag, hvorpaa befandt sig 2de Commissarier fra den franske General Michand, som havde et Brev af dette Jndhold at overlevere: "At hele Holland var besat af de franske Tropper, og alle Stæder i samme havde aabnet dem deres Porte; at Commandarten paa Øen Walchern derfor blev opfordret, til at imodtage dem paa samme Maade i Spidsen af sine Tropper, saasom de kom som Venner. Staterne af Zeeland have herpaa besluttet, at sende en Deputation til den franske General, at erkiende den franske Republik, og frivillig overgive Provindsen Zeeland til dem. - Den første Division af den franske Nordarmee, under General Macdonall, ligger, 25000 Mand stærk, i Egnen af Zwoll. -